ปิดจ๊อบ BDMS ล้างพอร์ต RAM คาดบุ๊ครายได้ขายหุ้น 1.28 หมื่นลบ.ไตรมาส 1/62 ทันที!
ปิดจ๊อบ BDMS ล้างพอร์ต RAM คาดบุ๊ครายได้ขายหุ้น 1.28 หมื่นลบ.ไตรมาส 1/62 ทันที!
20 ก.พ. 2562

บริษัท กรุงเทพดุสิตเวชการ จำกัด (มหาชน) หรือ BDMS แจ้งผ่านตลาดหลักทรัพย์แห่งประเทศไทย (ตลท.) ว่า ในช่วงระหว่างวันที่ 14 – 20 ก.พ.2562 บริษัทได้ทำการขายเงินลงทุนในหุ้นสามัญของบริษัท โรงพยาบาลรามคำแหง จำกัด (มหาชน) หรือ RAM ทั้งหมด ผ่านกระดานซื้อขายหลักทรัพย์รายใหญ่ (Big Lot) ในตลาดหลักทรัพย์แห่งประเทศไทย เป็นจำนวน 4,588,424 หุ้น ในราคา 2,800 บาทต่อหุ้น คิดเป็นมูลค่าประมาณ 1.28 หมื่นล้านบาท ให้แก่นักลงทุน 4 ราย
โดยสัดส่วนการถือหุ้นก่อนทำรายการ 38.24% ของทุนที่ออกและเรียกชำระแล้วของ RAM ขณะที่สัดส่วนการถือหุ้นหลังการทำรายการ 0% ของทุนที่ออกและเรียกชำระแล้วของ RAM
อนึ่ง เมื่อวันที่ 11 ม.ค.2562 ที่ประชุมคระกรรมการบริษัทวาระพิเศษ ได้มติอนุมัติให้บริษัทขายเงินลงทุในหุ้นสามัญ RAM ที่บริษัทถืออยู่ทั้งหมดจำนวน 4,588,424 หุ้น คิดเป็นสัดส่วนประมาณร้อยละ 38.24%  ของจำนวนหุ้นที่ออและเรียกชำระแล้วทั้งหมดของ RAM ในราคาหุ้น 2,800 บาท คิดเป็นเงิน 12,847.59 ล้านบาท โดยเมื่อวันที่ 11 ม.ค. 2562 บริษัทได้เข้าทำสัญญาซื้อขายหุ้นกับผู้ซื้อแต่ละรายคนละฉบับ และคาดว่าการทำรายการดังกล่าวจะแล้วเสร็จภายในเดือนกุมภาพันธ์ 2562